La setmana que ve comença el Pla de Prevenció de la Violència a l’Esport en Edat Escolar
21 de març 2018

El pròxim dimarts, 27 de març, s’inicien els tallers del Pla de Prevenció de la Violència a l’Esport Escolar al poliesportiu d’Internuclis. Este pla està destinat a la formació de coordinadors esportius de diversos clubs locals en la gestió de situacions crítiques relacionades amb la violència i l’esport, amb l’especialitat en alumnes d’escoles esportives. Esta iniciativa, impulsada pel programa d’Esport en Edat Escolar de l’Ajuntament de Sagunt, amb la col·laboració de Gesto Deportivo, començarà el pròxim dimarts i s’estendrà fins al dijous 10 de maig.

  

Amb una estructura gradual, este primer bloc del Pla de Prevenció de la Violència a l’Esport en Edat Escolar tindrà tres tallers, en els quals els coordinadors assistents aniran aprenent, a poc a poc, com es gestiona un cas de violència esportiva. Al primer taller aprendran a gestionar les mateixes emocions i a entendre el perquè d’estes. Al segon taller, el 24 d’abril, els coordinadors començaran a distingir les emocions dels altres participants de l’activitat esportiva. Per últim, el 10 de maig, els coordinadors aplicaran els seus coneixements previs en un taller anomenat “El Bon Entrenador”.

  

Este sols és el primer bloc del pla de prevenció, destinat a l’autoconeixement i a saber reconéixer indicadors de violència esportiva. En els pròxims mesos es realitzaran més activitats amb estos coordinadors amb l’objectiu d’ampliar els coneixements.

  

![](/media/pdxkneql/68-prevencion-violencia-deporte.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/la-setmana-que-ve-comenca-el-pla-de-prevencio-de-la-violencia-a-l-esport-en-edat-escolar/ "Facebook")
*   [](http://twitter.com/share?url=https://aytosagunto.es/va/actualitat/la-setmana-que-ve-comenca-el-pla-de-prevencio-de-la-violencia-a-l-esport-en-edat-escolar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-setmana-que-ve-comenca-el-pla-de-prevencio-de-la-violencia-a-l-esport-en-edat-escolar/ "Linked In")
*   [](mailto:?body=https://aytosagunto.es/va/actualitat/la-setmana-que-ve-comenca-el-pla-de-prevencio-de-la-violencia-a-l-esport-en-edat-escolar/)